**Νεοελλ. Γλώσσα – β΄ Γυμνασίου**

**Απαντητικό Φυλλάδιο στο Επαναληπτικό θεωρητικό & ασκησιακό υλικό**

**Υπεύθυνη Καθηγήτρια: Κληροπούλου Ξ.**

 



Όπως έχουμε ήδη διδαχθεί, τα *δομικά μέρη* της παραγράφου είναι τα εξής:



... και κάθε παράγραφος δεν αναλύεται με τον ίδιο τρόπο. Παρακάτω θα εξετάσουμε τους διαφορετικούς *τρόπους ανάπτυξης* της παραγράφου.

παραδείγματα

ορισμός

αναλογία

συνδυασμός μεθόδων

αιτιολόγηση

σύγκριση - αντίθεση

αίτιο - αποτέλεσμα

διαίρεση

Αναλυτικότερα:

**Σύγκριση αντίθεση:** δυο έννοιες, πρόσωπα ή πράγματα συγκρίνονται κι επισημαίνονται είτε οι διαφορές είτε οι ομοιότητές τους. Παράδειγμα: Ένα  χάσμα  χωρίζει  τον  Σωκράτη  από  τους  σοφιστές. Ο  Σωκράτης  αναζήτησε  τη  μία  και καθολική έννοια, τη μία και καθολική αλήθεια, ενώ οι σοφιστές υποστήριζαν τις πολλές γνώμες  για  το  ίδιο  πράγμα.  Επίσης,  και  στον  τρόπο ζωής  υπάρχει  ριζική  αντίθεση μεταξύ  σοφιστών  και  Σωκράτη.  Οι  σοφιστές  ήταν  έμποροι  γνώσεων,  ενώ  ο  Σωκράτης υπήρξε ένας άμισθος δάσκαλος και ερευνητής της αλήθειας. Το μόνο κοινό μεταξύ των σοφιστών και του Σωκράτη ήταν ότι κι αυτός κι εκείνοι διαπίστωσαν ότι η παραδεδομένη μόρφωση και παιδεία δεν ήταν αρκετή για την εποχή τους.

**Παραδείγματα (Λεπτομέρειες):** όταν ο συντάκτης της παραγράφου χρησιμοποιεί συγκεκριμένα παραδείγματα για να υποστηρίξει μια άποψη ή μια κρίση. Παράδειγμα:

Όσο πιο κοντά μας διαδραματίζεται ένα γεγονός, τόσο πιο ενδιαφέρον είναι. Για την αθηναϊκή εφημερίδα η διακοπή του ρεύματος στην Αθήνα είναι η πρώτη είδηση, για τους «Τάιμς της Ν. Υόρκης» δεν είναι ούτε μονόστηλο. Οι δέκα πρόσκοποι που χάθηκαν στην Πάρνηθα είναι για μας σπουδαίο θέμα, ενώ οι εκατό Ινδοί στρατιώτες που χάθηκαν στα Ιμαλάια πάνε κατευθείαν στο καλάθι. Η έδρα της εφημερίδας ή του πρακτορείου ειδήσεων παίζει αποφασιστικό ρόλο στην επιλογή και την ιεράρχηση των ειδήσεων. Για την τοπική εφημερίδα της Καλλιθέας πρώτο θέμα είναι ο θάνατος του δημάρχου της και όχι ο θάνατος του Μπρέζνιεφ. Το δεύτερο, λοιπόν, αστέρι της είδησης είναι η εγγύτητα.

**Διαίρεση:** όταν η παράγραφος αναφέρεται σε μια έννοια ή ένα σύνολο που υποδιαιρείται σε μικρότερα. Στις λεπτομέρειες συνήθως ο συντάκτης αναφέρεται αναλυτικά στα υποσύνολα της διαιρεμένης έννοιας. Παράδειγμα:

 Η ποίηση μπορεί να διαιρεθεί αδρομερώς σε τρία μέρη: στην επική, τη λυρική και τη δραματική. Οι μορφές αυτές αντανακλούν τις πολιτικές και κοινωνικές συνθήκες μέσα στις οποίες εμφανίστηκαν και αναπτύχθηκαν. Έτσι, η επική ποίηση εκφράζει το πνεύμα και τα ιδανικά κατά την εποχή της βασιλείας, όπου η αγωνιστική διάθεση και η παλικαριά θεωρούνταν οι μεγαλύτερες αρετές του ανθρώπου. Αντίθετα, την ταραγμένη εποχή, που στα πράγματα βρίσκονταν οι ευπατρίδες αριστοκρατικοί, και κάτω από την απειλή των ναυτικών και των βιομηχάνων που με τον πλούτο τους κατακτούσαν όλο και περισσότερα πολιτικά δικαιώματα, αναπτύχθηκε η λυρική ποίηση. Αργότερα, την εποχή της δημοκρατίας, δημιουργείται μια νέα μορφή ποίησης, που αγκαλιάζει τις λαχτάρες και τους πόθους ενός ολόκληρου λαού, η δραματική ποίηση.

**Ορισμός:** όταν δίνεται με σαφήνεια ο ορισμός ενός προσώπου, ενός πράγματος, μιας αφηρημένης έννοιας κ.τ.λ. Παράδειγμα:

Πολιτισμός είναι το σύνολο των επιτευγμάτων του ανθρώπου που έχουν σχέση με την τεχνική, την οικονομική και την επιστημονική πρόοδο, με την εσωτερική καλλιέργεια του ανθρώπου (εξύψωση ηθικής και αισθητικής συνείδησης, εμπλουτισμός συναισθήματος κ.λπ.) και γενικά με την ηθικοπνευματική του ανάπτυξη. Στην έννοια του πολιτισμού περιλαμβάνονται τα «ιδεώδη» που διαμορφώθηκαν στο πέρασμα του χρόνου (δικαιοσύνη, ελευθερία, δημοκρατία, ανθρωπισμός), «ο τρόπος ζωής» (ήθη, έθιμα, ρεύματα ιδεών, αξιολογικές πεποιθήσεις), καθώς και τα «έργα» που πραγματοποιήθηκαν στους επιμέρους τομείς προόδου (καλλιτεχνική δημιουργία, θεσμοί, πολιτιστική και κοινωνική οργάνωση, τεχνικές εφαρμογές των επιστημών κ.λπ.).

**Αιτιολόγηση:** όταν χρησιμοποιούνται επιχειρήματα και τεκμήρια για να αιτιολογηθεί μια άποψη. Παράδειγμα:

Μια άλλη λειτουργία της διαφήμισης είναι πιο έμμεση και πιο επικίνδυνη. Πρόκειται για τον εθισμό των μαζών στο να δέχονται και τελικά να υπακούουν στα μηνύματά της. Αυτό συμβαίνει επειδή η προβολή των διαφημιστικών μηνυμάτων είναι συνεχής και καταιγιστική. Ο τηλεθεατής δεν προλαβαίνει να αφομοιώσει και να κρίνει τα μηνύματα αυτά. Οπότε «αναγκάζεται» να τα αποδεχτεί μέσα από τη δύναμη της συνήθειας

**Αίτιο - αποτέλεσμα:** όταν δίνεται η αιτία ενός προβλήματος ή μιας κατάστασης κι έπειτα αναλύονται τα αποτελέσματα. Παράδειγμα:

Τα αποτελέσματα της δωρικής εισβολής δεν άργησαν να φανούν. Όπου εγκαταστάθηκαν οι Δωριείς σταμάτησε κάθε πρόοδος, η τέχνη οπισθοδρόμησε και οι άνθρωποι ξαναγύρισαν στις πρωτόγονες συνήθειες. Τα αγγεία τώρα είναι χονδροειδή και μεγάλα με άτεχνες παραστάσεις ή απλά γεωμετρικά σχήματα εν αντιθέσει προς τα κομψά κρητομυκηναϊκά με τις φυσικότατες παραστάσεις. Η θαλασσοκρατία πέρασε στα χέρια των Φοινίκων. Ακολούθησαν κύματα μεταναστεύσεων προς τα νησιά του Αιγαίου Πελάγους και τα μικρασιατικά παράλια.

**Αναλογία: όταν σ**τη θεματική περίοδο υπάρχει μια μεταφορά ή μια παρομοίωση, όπου συσχετίζονται δύο καταστάσεις: μία της γνώριμης σε όλους πραγματικότητας ή καθημερινότητας και μία που αφορά κάποια πτυχή από το θέμα του κειμένου π.χ. ζωή – ποδόσφαιρο, ζούγκλα – ανθρώπινη κοινωνία, ασθένεια – εγκληματικότητα. Η ανάπτυξη χωρίζεται σε δύο χονδρικά μέρη, που το ένα αφορά την προς συσχέτιση πραγματικότητα και το άλλο το θέμα. Κατακλείδα συχνά δεν υπάρχει.

**Συνδυασμός μεθόδων:** όταν σε μια παράγραφο έχουμε παραπάνω από έναν τρόπο ανάπτυξης.

🖉 *Με* *ποιον τ ρ ό π ο αναπτύσσονται οι παρακάτω παράγραφοι;*

1. Τέχνη ονομάζεται το σύνολο της ανθρώπινης δημιουργίας με βάση την πνευματική κατανόηση, επεξεργασία και ανάπλαση, κοινών εμπειριών της καθημερινής ζωής σε σχέση με το κοινωνικό, πολιτισμικό, ιστορικό και γεωγραφικό πλαίσιο στο οποίο διέπονται. Αποτελεί μια ευρύτερης ερμηνείας ονομασία που χρησιμοποιείται για να περιγράψουμε τη διαδικασία, της οποίας προϊόν είναι κάτι το μη φυσικό, το οποίο ακολουθεί τους κανόνες του δημιουργού. Κατά συνέπεια όροι με κοινή ρίζα όπως τεχνικό, τεχνίτης, καλλιτέχνης αποδίδονται σε ανθρώπινες δημιουργίες και δραστηριότητες αυθαίρετες με τη ροπή του φυσικού κόσμου. Στον Δυτικό κόσμο η τέχνη περιγράφεται ως art, από το Λατινικό ars που εν μέρει σημαίνει διακανονίζω, διευθετώ. Η τέχνη, με την ευρύτερη έννοια, είναι η έκφραση της ανθρώπινης δημιουργικότητας και φαντασίας. ☞ **ορισμός**

2. Το ποδόσφαιρο μπορούσε να πάρει διαστάσεις φαινομένου μόνο στον 20ό αιώνα. Η ανάπτυξη της τεχνολογίας, η δυνατότητα δημιουργίας υπέροχων σταδίων και εκπληκτικών αγωνιστικών χώρων και επιπλέον η τελειοποίηση της μπάλας και των παπουτσιών, συνέβαλαν σημαντικά προς αυτή την κατεύθυνση. Πάνω από όλα όμως βοήθησε η τηλεόραση, η οποία έφερε το λαοφιλέστερο παιχνίδι σε κάθε γωνιά του πλανήτη, μεταφέροντας μια υπέροχη παράσταση μπροστά στα μάτια δισεκατομμυρίων φιλάθλων. ☞ **αιτιολόγηση**

3. Αξιοπρόσεκτες, επίσης, είναι και οι επιπτώσεις αυτής της νέας αίσθησης του χρόνου στην εκπαιδευτική διαδικασία. Παρατηρείται π.χ. δυσκολία συγκέντρωσης της προσοχής των παιδιών, όπως και υπερβολική κινητικότητα, αφού η καθημερινή ζωή δεν συμβαδίζει με τον ρυθμό της τηλεοπτικής εικόνας. Πολύ φυσικό είναι να θεωρείται ανιαρό το σχολικό μάθημα, όπως και ο διάλογος στην οικογένεια, που τώρα έχει αντιπάλους τα κανάλια με τα ελκυστικά τους προγράμματα. Ας μην παραλείψουμε και τις ταινίες του Σαββατόβραδου, οι οποίες έχουν στοιχίσει σε πλήθος παιδιών την απουσία από τον κυριακάτικο εκκλησιασμό ή από το οικογενειακό τραπέζι. ☞ **με παραδείγματα**

4. Συχνά, βέβαια, ακόμη και ο οξύτερος νους προδίδεται από την ψυχική υστέρηση και αδυναμία. Γι’ αυτό είναι αδήριτη ανάγκη η πνευματική ευεξία να συνοδεύεται και από ανάλογη ψυχική ευρωστία. Χωρίς εφόδια όπως η επιμονή και η αποφασιστικότητα, οι δυσκολίες που διαρκώς θα ορθώνονται μπροστά στον αγωνιστή για την ελευθερία του θα φαντάζουν ανυπέρβλητες. Θα τον εξομοιώνουν με ένα ναυαγό που έχει να αντιπαλέψει τη μανιασμένη θάλασσα, τα κύματα της οποίας συνεχή και θεόρατα τον χτυπούν και τον καταρρακώνουν ψυχικά, μέχρι πολύ σύντομα να τον εξοντώσουν. Γι’ αυτό χρειάζεται το άτομο να επιδεικνύει αγωνιστικό φρόνημα, ώστε να κατορθώνει να ανθίσταται στις παντοειδείς δυσχέρειες προκειμένου να μπορεί να προασπίζεται τις προσωπικές του ιδέες και επιλογές, οι οποίες συνιστούν και τον πυρήνα της ατομικής του ιδιοσυστασίας, την ουσία τελικά της προσωπικής του ελευθερίας. ☞ **συνδυασμός: αιτιολόγηση & αναλογία**

🖉*Χρησιμοποιώντας τα α χ ώ ρ ι σ τ α μ ό ρ ι α (λόγια ή λαϊκά, Ενοτ.1) να σχηματίσετε λέξεις που έχουν τις ακόλουθες σημασίες: [α(ν)-, περι-, απο-, εξ-, ξε-, διχο-, ομο-, ημι-, αντι-]*

1. ανεπαρκής διατροφή : **ημιδιατροφή**
2. διαφωνία, ύπαρξη δύο διαφορετικών απόψεων: **διχογνωμία, αντιλογία**
3. αυτός που δεν έχει ξανακουστεί, ο πρωτάκουστος: **ανήκουστος**
4. πάρα πολύ λυπημένος: **περίλυπος**
5. ο εντελώς αδιάντροπος : **ξεδιάντροπος**
6. αυτός που έχει την ίδια ιδεολογία με κάποιον άλλο : **ομοϊδεάτης**
7. επευφημώ και υποστηρίζω ενθουσιωδώς κάποιον: **αποθεώνω**
8. πιστή αναπαράσταση γραπτού κειμένου: **αντιγραφή, αντίγραφο**
9. ψεγάδι, ελάττωμα, μειονέκτημα: **ατέλεια**
10. διαλευκάνω, ξεδιαλύνω μια υπόθεση: **εξιχνιάζω**

🖉*Στις παρακάτω προτάσεις να βρείτε το υποκείμενο (Υ) των υπογραμμισμένων ρημάτων και να δηλώσετε τη μορφή τους (π.χ. ουσιαστικό, αντωνυμία, μετοχή, πρόταση, κλπ.*

1. Αυτή την εικόνα παρουσιάζει σήμερα το φοιτητικό **κίνημα**. ☞ουσιαστικό

2. Πολλοί **ξένοι**κατακλύζουν κάθε καλοκαίρι τις ελληνικές παραλίες. ☞ουσιαστικοποιημένο επίθετο.

3**. Εμείς** παρακολουθούσαμε σιωπηλοί τη διάλεξη του καθηγητή. ☞προσωπ. αντωνυμία

4. Ήταν βέβαια ξεκάθαρο ότι απαγορευόταν **να έχουμε ανοιχτά βιβλία κατά τη διάρκεια της εξέτασης**. ☞δευτερ. πρόταση

5. Οι **εκπαιδευμένοι** φυσικά μπορούσαν να εκτελούν με μεγαλύτερη ακρίβεια τις ασκήσεις. ☞μετοχή

6. Της ζήτησα να μου δώσει πίσω τα έγγραφα, αλλά αρνήθηκε. **ενν. «Εγώ»** ☞προσωπ. αντωνυμία

7. Είναι αναμφίβολο **ότι ο ρατσισμός έχει λάβει σημαντικές διαστάσεις στους κόλπους των σχολείων**. ☞δευτερ. πρόταση

8. Πριν χτιστούν όλες αυτές οι **πολυκατοικίες**, έβλεπες από το μπαλκόνι μας τη θάλασσα. ☞ουσιαστικό

🖉*Να συμπληρώσεις τα παρακάτω κενά με την κατάληξη – ε ή –αι:*

1.     Έρχεσ **αι** να δούμ **ε** μαζί το παιχνίδι;

2.     Πήγαμ **ε** όλοι μαζί να δούμ **ε** ένα ποδήλατο για το οποίο ενδιαφέρομ **αι** .

3.     Επειδή εγώ ζαλίζομ **αι**, θα ανέβουμ **ε** σιγά σιγά.

4.     Δεν βιάζομ **αι** , γιατί έχουμ **ε** ακόμα χρόνο.

5.     Συμφωνήσαμ **ε** με τη μαμά να κοιμάμ **αι** λίγο πιο αργά.

6.     Θα είμ **αι** απέναντι. Πρέπει να βρούμ **ε** και τους άλλους.

7. Το δάσος καταστρέφετ **αι** από έμάς που πετάμ **ε** σκουπίδια.

8.     Κρατιόμαστ **ε** γερά απ’ τη χειρολαβή του λεωφορείου μην πέσουμ **ε** κάτω.

9.     Όποιος κάνει παράπτωμα στο σχολείο, γράφετ **αι** στο τετράδιο των τιμωρημένων.

10.   Γυμνάζεστ **ε** καθημερινά;

🖉*Να κάνεις χρονική αντικατάσταση στα ρήματα παρακάτω:*

|  |  |  |
| --- | --- | --- |
| Ενεστώτας | αποσπά | αναιρούμαι |
| Παρατατικός | **αποσπούσε** | **αναιρούμουν** |
| Συν. Μέλλοντας | **θα αποσπάσει** | **θα αναιρεθώ** |
| Εξακ. Μέλλοντας | **θα αποσπά** | **θα αναιρούμαι** |
| Αόριστος | **απέσπασε** | **αναιρέθηκα** |
| Παρακείμενος | **έχει αποσπάσει** | **έχω αναιρεθεί** |
| Υπερσυντέλικος | **είχε αποσπάσει** | **είχα αναιρεθεί** |
| Συντ. Μέλλοντας | **θα έχει αποσπάσει** | **θα έχω αναιρεθεί** |

🖉 *Να βρείτε το α' συνθετικό των εξής λέξεων και να δηλώσετε τι μέρος του λόγου είναι:*

|  |  |  |
| --- | --- | --- |
| **σύνθετες λέξεις** | **α΄συνθετικό** | **μέρος του λόγου (α΄συνθ.)** |
| *π.χ. παραθυρόφυλλο* | *παράθυρο* | *ουσιαστικό* |
| κοκκινόχωμα | **κόκκινο** | **επίθετο** |
| ζωολογία | **ζώο** | **ουσιαστικό** |
| πισωγύρισμα | **πίσω** | **τοπικό επίρρημα** |
| βιβλιοφάγος | **βιβλίο** | **ουσιαστικό** |
| αλλοεθνής | **άλλο(ς)** | **αόριστη αντωνυμία** |
| βαρύγδουπος | **βαρύ(ς)** | **επίθετο** |
| αναβοσβήνω | **ανάβω** | **ρήμα** |
| μέθεξη | **μετά** | **πρόθεση ή αχώρ. μόριο** |

🖉 *Να δηλώσετε ποια από τα παρακάτω υπογραμμισμένα ρήματα είναι μεταβατικά και ποια αμετάβατα. Να βρείτε τα αντικείμενα και να τα διακρίνετε σε άμεσα και έμμεσα:*

1.  Κατάφεραν να νικήσουν τους **αντιπάλους** τους με χαρακτηριστική άνεση. **Μ**

2. Πρέπει να διαβάσω περισσότερο τον επόμενο μήνα, αν θέλω να τα καταφέρω. **Αμ.**

3. Εργάζεται σε μια από τις μεγαλύτερες πολυεθνικές εταιρίες. **Δύο εκδοχές: α) Αμ ή β) Μ και Αντικείμενο: ενν. εταιρεία**

4. Έκριναν ότι δεν είναι αποδοτικός και γι’ αυτό **τον** απέλυσαν. **Μ**

5. **Του** δάνεισα **χρήματα**, γιατί τα είχε πραγματικά ανάγκη. **Μ – άμεσο: χρήματα, έμμεσο: Του**

6. Έκανα ένα σωρό ψώνια. Αγόρασα **ρούχα**, **παπούτσια** κι ένα καινούριο **ρολόι**. **Μ**

7. Δεν κατάφερα **να της το δώσω μέσα στην πολυκοσμία**. **Μ**

8. Θα τελειώσω **τα μαθήματά** μου το Σαββατοκύριακο. **Μ**

9. Λούζεται σχεδόν κάθε βράδυ, πριν τον ύπνο. **Αμ.**

10. **Του** έκανε τεχνητή **αναπνοή**, μόλις αντιλήφθηκε την κρισιμότητα της κατάστασης. **Μ – άμεσο: αναπνοή, έμμεσο: Του**

🖉 *Στις παρακάτω φράσεις να μετατρέψετε την ενεργητική σύνταξη σε παθητική και αντίστροφα:*

1. Οι μαθητές του γυμνασίου σχεδίασαν αποτελεσματικά τον αναγεννησιακό πίνακα.

**Ο αναγεννησιακός πίνακας σχεδιάστηκε αποτελεσματικά από τους μαθητές του γυμνασίου.**

1. Ο σεισμός προκάλεσε πολλές ζημιές και υλικές φθορές στα σπίτια της περιοχής.

**Πολλές ζημιές και υλικές φθορές προκλήθηκαν στα σπίτια της περιοχής από τον σεισμό.**

1. Ο πρόεδρος της ομάδας αντικατέστησε τον προπονητή.

**Ο προπονητής αντικαταστάθηκε από τον πρόεδρο της ομάδας.**

1. Αργά το απόγευμα μαύρα σύννεφα θα σκεπάσουν τον ουρανό.

**Ο ουρανός θα σκεπαστεί αργά το απόγευμα από μαύρα σύννεφα.**

1. Το λαογραφικό μουσείο καταστράφηκε ολοσχερώς από την πυρκαγιά.

**Η πυρκαγιά κατάστρεψε ολοσχερώς το λαογραφικό μουσείο.**

1. Οι διαβασμένοι φυσικά μπορούσαν να λύσουν με μεγαλύτερη ευκολία τις ασκήσεις.

**Οι ασκήσεις μπορούσαν φυσικά να λυθούν με μεγαλύτερη ευκολία από τους διαβασμένους.**

1. Αντιλήφθηκε τη σοβαρότητα του περιστατικού και ειδοποίησε τον γιατρό.

**Η σοβαρότητα του περιστατικού έγινε αντιληπτή (από αυτόν) και ειδοποιήθηκε ο γιατρός.**

1. Η έννοια του εγγραμματισμού δεν έχει κατακτηθεί από την πλειονότητα των παιδιών.

**Η πλειονότητα των παιδιών δεν έχει κατακτήσει την έννοια του εγγραμματισμού.**

🖉*Στα παρακάτω ρήματα να δοθεί το β΄ενικό Προστακτικής Αορίστου Ε.Φ. και το β΄πληθυντικό Προστακτικής Αορίστου Π.Φ.:*

|  |  |  |
| --- | --- | --- |
| **ρήματα** | **β΄εν. Προστ. Αορ. Ε.Φ.** | **β΄πληθ. Προστ. Αορ. Π.Φ.** |
| π.χ. τρώω - τρώγομαι | φάε | φαγωθείτε |
| κρατώ - κρατιέμαι | **κράτησε** | **κρατηθείτε** |
| αυξάνω - αυξάνομαι | **αύξησε** | **αυξηθείτε** |
| καλώ - καλούμαι | **κάλεσε** | **κληθείτε** |
| προωθώ - προωθούμαι | **προώθησε** | **προωθηθείτε** |
| μετατρέπω - μετατρέπομαι | **μετάτρεψε** | **μετατραπείτε** |
| αθροίζω - αθροίζομαι | **άθροισε** | **αθροιθείτε** |
| εξηγώ - εξηγούμαι | **εξήγησε** | **εξηγηθείτε** |
| υποτάσσω - υποτάσσομαι | **υπόταξε** | **υποταχθείτε** |

🖉Να αντικατασταθούν τα ρήματα και οι εκφράσεις που σημειώνονται με αστερίσκο από συνώνυμα ρήματα στην παθητική φωνή:

**Έχουν ανάγκη από\* αγάπη και φροντίδα**

Αν θέλετε να χαρίσετε ένα ζωάκι σε κάποιο φίλο σας πρέπει να το σκεφτείτε καλά. 'Ενα ζώο στο σπίτι μοιάζει = **φαίνεται**\* εύκολη υπόθεση, δεν είναι όμως καθόλου έτσι τα πράγματα. Όταν μια γάτα ή ένας σκύλος φτάνει = **έρχεται**\* στο σπίτι, απαιτεί = **χρειάζεται**\* αρκετό από το χρόνο μας, πολλή αγάπη και φροντίδα. Οι σημερινοί άνθρωποι που δουλεύουν = **εργάζονται**\* πολλές ώρες έξω από το σπίτι, συχνά δεν συμφωνούν = **δέχονται**\* να αλλάξουν το καθημερινό τους πρόγραμμα. Τα ζώα όμως απαιτούν να τηρούμε = **σεβόμαστε**\* τις ώρες του φαγητού και του ύπνου τους. Αυτό, βέβαια, από τη μία πλευρά είναι καλό, γιατί οι άνθρωποι αναγκάζονται να μπουν = **προσαρμοστούν**\* και οι ίδιοι σε ένα πρόγραμμα και έτσι καταλήγουν να είναι = **γίνονται**\* πιο τακτικοί και οργανωμένοι.
Το πρόβλημα είναι ότι κάποιες φορές δεν νιώθουν = **αισθάνονται**\* την ευθύνη που έχουν, πλήττουν = **βαριούνται**\* με το ζώο και το εγκαταλείπουν στο δρόμο μετά από λίγο καιρό. Γι αυτό και πρέπει να διαλέξετε τον άνθρωπο που θα υιοθετήσει το ζώο με βάση όχι μόνο το αν του αρέσει = **χαίρεται**\* να έχει ένα ζωντανό πλάσμα στο σπίτι αλλά και το αν έχει καιρό να το φροντίζει = **ασχολείται μαζί του**\*.

Π ρ ο τ ε ι ν ό μ ε ν ε ς λ ύ σ ε ι ς: χρειάζονται, φαίνεται, έρχεται, χρειάζεται, εργάζονται, δέχονται, σεβόμαστε, προσαρμοστούν, γίνονται, αισθάνονται, βαριούνται, χαίρεται, ασχολείται μαζί του.

🖉*Να συμπληρωθούν τα κενά των προτάσεων με τις λέξεις που προτείνονται στον σωστό τύπο:*

1. Η **αποψίλωση** του δάσους θα ξεκινήσει σταδιακά από την επόμενη χρονιά.
2. Η **αποπλάνηση** ανηλίκου είναι αδίκημα και τιμωρείται ποινικά.
3. Όταν οι Έλληνες έφτασαν στην Προύσα, αντιμετώπισαν το **δίλημμα** να μείνουν και να προστατεύσουν τις εκεί περιοχές ή να προχωρήσουν στο εσωτερικό της Μ. Ασίας.
4. Ο τύπος γυναίκας που προβάλλεται μέσα στις διαφημίσεις αποτελεί το **ίνδαλμα** πολλών γυναικών.
5. Κατά καιρούς στέλνονται στα σχολεία **εγκύκλιοι** με σκοπό να ρυθμίσουν θέματα οργάνωσης και λειτουργίας του σχολείου.
6. Μετά τις **υπόνοιες** που καλλιεργήθηκαν από τα έντυπα μέσα ενημέρωσης για **ανάμειξη** του υπουργού οικονομικών σε τεράστιο οικονομικό σκάνδαλο, ο εν λόγω υπουργός είχε την **ευθιξία** να παραιτηθεί από το αξίωμά του, μέχρι να διερευνηθεί η υπόθεση χωρίς να κρυφτεί πίσω από τη βουλευτική του **ασυλία** .
7. Στις χώρες του τρίτου κόσμου τα ποσοστά **θνησιμότητας** είναι υψηλά.
8. Είναι ιδιαίτερα ανησυχητική η γλωσσική **πενία** που παρατηρείται στους νέους.
9. Αρκετοί άνθρωποι έχουν την **ψευδαίσθηση** ότι ψυχαγωγούνται σωστά με πλήθος προϊόντων **υποκουλτούρας** .
10. Θα ήταν **ουτοπία** αν ελπίζαμε ότι θα απαγορευτεί η χρήση πυρηνικής ενέργειας σε όλο τον κόσμο.

υπόνοια, προβολή, ουτοπία, πενία, ανάμειξη, αποψίλωση, θνησιμότητα, πρότυπο, εγκύκλιος, αποπλάνηση, υποκουλτούρα, ευθιξία, ψευδαίσθηση, δίλημμα, ασυλία, ίνδαλμα

🖉*Να δηλώσετε τη φ ω ν ή και τη σ υ ζ υ γ ί α των πιο κάτω υπογραμμισμένων ρημάτων. Επίσης,να επισημάνετε όπου τυχόν το ρήμα είναι α π ο θ ε τ ι κό, καθώς και ποιας τάξης είναι εφόσον ανήκει στη β΄συζυγία:*

1. Δημιουργήθηκε μεγάλο πρόβλημα μετά τις συνεχείς χιονοπτώσεις. **Π.Φ., β΄συζ., β΄τάξη**

2. Σκέφτομαι συνεχώς τρόπους, για να αντιμετωπίσουμε το πρόβλημα. **Π.Φ., α΄συζ., αποθετ. – Ε.Φ., α΄συζ.**

3. Απαγορεύτηκε στους υπαλλήλους της εταιρίας να πίνουν καφέ στα γραφεία τους. **Π.Φ., α΄συζ.**

4. Όσο και να προσπαθήσουμε είναι αδύνατο να καταφέρουμε τους στόχους μας. **Ε.Φ., β΄συζ., β΄τάξη.**

5. Δεν ήταν πως με πείραξε, αλλά ήταν που δε σεβάστηκε τις επιθυμίες μου. **Π.Φ., α΄συζ., αποθετ**.

6. Η ερώτηση απαντήθηκε από τον συμμαθητή σας ολοκληρωμένα. **Π.Φ., β΄συζ., α΄τάξη.**

7. Χρόνια ολόκληρα κυνηγήθηκε από τους πολιτικούς του αντιπάλους. **Π.Φ., β΄συζ., α΄τάξη.**

8. Δεχόταν με ευχαρίστηση τα κοπλιμέντα για την εμφάνισή της. **Π.Φ., α΄συζ., αποθετ.**

🖉*Στις παρακάτω προτάσεις να επισημάνετε τα κ α τ η γ ο ρ ο ύ μ ε ν α όπου υπάρχουν:*

1. Ό,τι προβάλλεται, δεν είναι πάντοτε και **σωστό**.
2. Το σπίτι μέρα με τη μέρα υψωνόταν **πελώριο**.
3. Με παρακάλια στον Θεό δε λύνεις το πρόβλημά σου. **Δεν υπάρχει**
4. Οι συνεχείς αναφορές στο παρελθόν έγιναν **κουραστικές**.
5. Το κατάστημα λόγω οικονομικών δυσχερειών υπολειτουργεί. **Δεν υπάρχει**
6. Η περιοχή είναι **γεμάτη** από κακόφημα μαγαζιά.

[](https://www.gograph.com/clipart/happy-kids-playing-gg57134826.html)